b"\n_START_ARTICLE_\nBigues (poble del Vall\xc3\xa8s)\n_START_SECTION_\nGeografia\n_START_PARAGRAPH_\nRomanen, entre dempeus i en ru\xc3\xafnes, un munt de masies i molins, que eren la base del poblament antic del poble de Bigues: Ca n'Ain\xc3\xa9, Can Bacard\xc3\xad, Can Baldomer, la Baliarda, Can Barri, Can Bonrep\xc3\xb2s, Can Bori, Can Boter, Can Canals, Can Coix, Collfred, Can Coromines, Can Curt del Rieral, Can Dom\xc3\xa8nec, Can Duran, Ca l'Espasa, Can Febrera, Can Feliu, Can Feliu\xc3\xa0, Can Fes, la Figuera, el Flix, Can Flixer, Can Flixeret, el Forn de Can Maspon\xc3\xa7, Can Gaiet\xc3\xa0, Can Granada, Can Gresola, Ca l'Isidre de Dalt, Ca l'Isidret Vell, Can Lled\xc3\xb3, Can Llor, Can Mai-hi-s\xc3\xb3n, Can Mas de Baix, Can Mas de Dalt, Can Maspon\xc3\xa7, Can Mestre Lluc, Can Met, Can Mirambell, el Mol\xc3\xad d'en Barri, Can Molina, el Molinet, el Mol\xc3\xad Sec, Can Noguera, Can Pecador, Can Pere Pau, Can Perera, Cal Pere Vedell, Can Petrallos, Can Piler, Can Pou, Can Prat de la Riba, Can Prat del Cam\xc3\xad, Can Pruna Vell, Can Pu\xc3\xa7a, Can Quimet, Can Ribafort, Can Riera, Can Roca, Can Roger, Can Rotxil, Can Roure, Can Segimon, Can Taberner, Can T\xc3\xa0pies, Cal Tasar, Can Torroella, Can Traver, Can Valls, Can Vedell, Can Vilanou, Vil\xc2\xb7la Carlota..._NEWLINE_Algunes d'elles estan agrupades en petits nuclis, com el del Rieral de Bigues (Ca l'Arc\xc3\xads, Can Bosc, Cal Ferrer, Can Prat Corona, Can Prat Nou, Can Pruna i Can Sapera), el ja quasi del tot irrecognoscible de Mont-ras, a l'entorn de l'esgl\xc3\xa9sia de Sant Bartomeu de Mont-ras (com Can Bernat, Can Bonfadr\xc3\xad, Can Cauma, Can Siurans i Can Xesc), el de la Parr\xc3\xb2quia de Bigues (Ca l'Atzet, Can Fideu, Can Garrig\xc3\xb3, Can Masgrau i Ca n'Oliveres), el de la Torre (la Torre, Can Curt de la Torre, Cal Miquel, Ca la Vicenta), el de Vallroja i el Pla (Can Benet, Can Joan, Can Lleuger, Can Llu\xc3\xads, Can Margarins, Ca l'Oncle, Can Vermell) i Can Vila, el del Ve\xc3\xafnat, (amb les cases agrupades de Can Bac, Can Gomires, Can Lluc, Can Samfaina i Can Verd\xc3\xba i les m\xc3\xa9s distants de Can Benet Vell, Can Casanova, Can Frare, Can Jeroni i Can Puig). Moltes d'aquestes masies han estat el punt d'inici d'una de les urbanitzacions abans esmentades, i d'altres han esdevingut cases del Rieral de Bigues._NEWLINE_Durant el segle XX s'ha anat desenvolupant un segon nucli, que en l'actualitat \xc3\xa9s el principal, al Rieral de Bigues, a banda i banda de la carretera BP-1432 i a l'esquerra del Tenes. M\xc3\xa9s tard, sobretot en els darrers 25 anys, s'han anat estenent tot a l'entorn un munt d'urbanitzacions, que gradualment han anat passant de ser de segona resid\xc3\xa8ncia a ser-ho de primera: Can Barri, Can Carreres, Can Regassol, El Castell de Montbui, El Diamant del Vall\xc3\xa8s, Can Febrera, La Font del Bou, La Font Granada, Els Manantials, Can Pruna, Mont Parad\xc3\xads, La Pineda, Els Saulons d'en D\xc3\xa9u, Can Traver i El Tur\xc3\xb3 com a urbanitzacions, a m\xc3\xa9s del Pol\xc3\xadgon Industrial Can Barri.\n_START_SECTION_\nHist\xc3\xb2ria\n_START_PARAGRAPH_\nPascual Madoz informa de San Pedro de Bigas en el seu Diccionario geogr\xc3\xa1fico.... S'hi pot llegir que \xc3\xa9s un poble de 101 ve\xc3\xafns (caps de casa) i 516 \xc3\xa0nimes (habitants) situat en zona muntanyosa, amb terres f\xc3\xa8rtil a causa de la riera de Atenas, en la qual s'aboquen diversos torrents, entre els quals destaca l'anomenat Barbotas, a la dreta del Tenes, que descriu com un pou d'on surt l'aigua com en un bullidor, per\xc3\xb2 freda i en gran abund\xc3\xa0ncia. Tamb\xc3\xa9 esmenta una segons surg\xc3\xa8ncia, que anomena la Banc\xc3\xb3 (l'Avenc\xc3\xb3), vint passes aigua avall respecte de les Barbotes i l'altre costat del Tenes, en un lloc on s'obre una mena de caverna entre les roques (un avenc\xc3\xb3). Segons Madoz, les aig\xc3\xbces d'aquesta segona surg\xc3\xa8ncia estan relacionades amb el Congost, ja que quan plou per la banda d'aquell riu, les aig\xc3\xbces de l'Avenc\xc3\xb3 surten t\xc3\xa8rboles._NEWLINE_En aquella \xc3\xa8poca Bigues produ\xc3\xafa diverses menes de cereals, llegums, c\xc3\xa0nem, verdures i vi, tot i que no gaire bo. Hi ha ovelles de llana, cabres i porcs. Tamb\xc3\xa9 esmenta una incipient industrialitzaci\xc3\xb3, amb un tint, un bat\xc3\xa0 i un mol\xc3\xad fariner. Formen el poble 120 cases, amb tres barris, que esmenta com a Veinat, Vallroja i Rieral._NEWLINE_A principis del segle XX, Cels Gomis diu sobre Bigues, textualment, el seg\xc3\xbcent: L'ajuntament d'aquest municipi se reuneix a Riells del Fay y est\xc3\xa0 format per les seg\xc3\xbcents entitats: lo poble de Bigues, los caserius de Riells, lo Picardell, lo Pl\xc3\xa0 del Vermell, Sant Mat\xc3\xa9u de Montbuy, La Torre y La Vall Blanca de Riells y 185 cases escampades, reunint un total de 263 edificis amb 908 habitants de fet i 899 de dret."